smcproject/ml-wiki-sentences huggingface dataset:
പിന്നീട് കൽദായ പാത്രിയർക്കീസ് മാർ ജോസഫ് ഔദോ രണ്ട് മെത്രാന്മാരെ ഭാരതത്തിലേക്ക് അയക്കുകയും; മാർ തോമ റോക്കോസ് 1861-ൽ എത്തിച്ചേരുകയും ചെയ്തു, 1862-ൽ ആണിവർ തിരിച്ചുപോയത്.
പിന്നീട് പ്രധാന വൈദികനായ മാർ യോഹന്നാൻ ഏലിയ മേലൂസ് 1874-ൽ തൃശ്ശൂരിലെത്തി ചേർന്നു.
1882-ൽ അദ്ദേഹത്തിന് മടങ്ങിപ്പോകേണ്ടി വന്നു.
1900 നവംബറിൽ മാർ ഔദീശോ മരിച്ചപ്പോൾ അനാഥമായ സഭക്ക് ഒരു മെത്രാപോലീത്തയെ ലഭിക്കാൻ തൃശ്ശൂർ പള്ളിയിലെ ആളുകൾ മാർ ബെന്യാമിൻ ശീമോൻ പാത്രിയർക്കീസിന് (1903 - 1918) ഒരു മെമ്മോറാണ്ടം അയച്ചു.
അങ്ങനെ 1908 ൽ തുർക്കിയിലെ മാർ ബീശോ ഗ്രാമത്തിൽ നിന്ന് മാർ അബിമലേക് തിമോഥെയൂസ് മെത്രാപോലീത്ത തൃശ്ശൂരിലേക്ക് വന്നുചേർന്നു.
അദ്ദേഹത്തിന്റെ നേതൃത്വത്തിൽ മാർത്ത് മറിയം വലിയപ്പള്ളിയുടെ അവകാശത്തിനു വേണ്ടി നൽകിയ കേസ് വിജയിച്ചു.
മാർ അബിമലേക് തിമോഥെയൂസ്    1945 ഏപ്രിൽ 30 ന് തൃശ്ശൂരിൽ വെച്ച് അന്തരിച്ചു.
1952 ജൂണിൽ മാർ തോമ ധർമോ മെത്രാപോലീത്ത ഇന്ത്യയിൽ എത്തിച്ചേർന്നു.
ഇദ്ദേഹത്തിന്റെ ഭരണകാലത്തായിരുന്നു സഭയിൽ കാര്യമായ പുരോഗതി കൈവരിച്ചത്.
പിന്നീട്, ചില കാരണങ്ങളാൽ സഭ രണ്ട് വിഭാഗങ്ങളായി പിരിഞ്ഞെങ്കിലും  കഥോലിക്കാ പാത്രിയർക്കീസ്  പരിശുദ്ധ മാർ ദിൻഹ നാലാമന്റെ നേതൃത്വത്തിൽ 1995 നവംബറിൽ രണ്ടുകൂട്ടരും വീണ്ടും ഒന്നിച്ചു.
2010 ജനുവരി 13 മുതൽ 19 വരെ തൃശ്ശൂരിലെ മെത്രാപോലീത്തൻ അരമനയിൽ വെച്ച്  ആഗോള സുൻഹാദോസ് കൂടിയിരുന്നു.
ഇപ്പോൾ സഭക്ക് രണ്ട് എപ്പിസ്കോപ്പകളുണ്ട്, മാർ യോഹന്നാൻ യോസെഫ് , മാർ ഔഗിൻ കുര്യാക്കോസ് എന്നിവരാണവർ.
മാർ തോമ ധർമോ മെത്രാപോലീത്തയുടെ പിൻഗാമിയാണ്  മാർ അപ്രേം മെത്രാപോലീത്ത .
2015 മാർച്ച് 26 ന് പരിശുദ്ധ മാർ ദിൻഹ നാലാമൻ പാത്രിയർക്കീസ് മരണമടഞ്ഞത്.
അദ്ദേഹത്തിന്റെ പിൻഗാമിയാണ് പരിശുദ്ധ മാർ ഗീവർഗീസ് മൂന്നാമൻ സ്ലീവ പാത്രിയർക്കീസ് .
2019 ൽ പരിശുദ്ധ സുൻഹാദോസിന്റെ തീരുമാനമനുസരിച്ച്, ദിവംഗതനായ മാർ അബിമലേക് തിമോഥെയൂസ് മെത്രാപോലീത്തയെ വിശുദ്ധനായി പ്രഖ്യാപിച്ചു.
മാർ അബിമലെക് തിമോഥെയൂസ് മെത്രാപോലീത്ത
1908 മുതൽ 1945 വരെ കേരളത്തിലെ കല്ദായ സുറിയാനി സഭയെ നയിച്ചത് മാർ അബിമലെക് തിമോത്തെയൂസ് മെത്രാപോലീത്ത ആയിരുന്നു.
അക്കാലത്ത്‌ ഇന്ത്യ സന്ദർശി്ച്ച പ്രസിദ്ധനായ ഒരു പാശ്ചാത്യ നിരൂപകൻ ഇദ്ദേഹത്തെ കുറിച്ചു പറഞ്ഞിരുന്നു.
1931 ൽ ജവഹർലാൽ നെഹ്റു സകുടുംബം കേരളം സന്ദർശിച്ചപ്പോൾ അദ്ദേഹം മാർ അബിമലെക് തിമോത്തെയൂസ് മെത്രാപോലീത്തയെ സന്ദർശിക്കുകയുണ്ടായി.
ജവഹർലാൽ നെഹ്റുവിൻറെ ആത്മകഥയിൽ ആ സംഭവം അദ്ദേഹം അനുസ്മരിച്ചിട്ടുണ്ട്.
സഭയുടെ ആസ്ഥാനം തൃശ്ശൂരും സഭയുടെ പ്രാദേശിക തലവനായ മെത്രാപ്പോലീത്തയുടെ ആസ്ഥാനദേവാലയം തൃശ്ശൂരിൽ സ്ഥിതി ചെയ്യുന്ന മർത്ത് മറിയം കത്തീഡ്രലുമാണ്‌.
1968-ൽ സ്ഥാനമേറ്റ മാർ അപ്രേം മൂക്കനാണ്‌ സഭയുടെ മെത്രാപ്പോലീത്താ.
ഇദ്ദേഹത്തെ കൂടാതെ മാർ യോഹന്നാൻ യൊസെഫ്, മാർ ഔഗിൻ കുറിയാക്കോസ് എന്നീ രണ്ടു എപ്പിസ്കോപ്പമാർ കൂടി കൽദായ സഭയിലുണ്ട്.
ഇവരുടെ ആസ്ഥാനം തൃശൂർ അഞ്ജങ്ങാടിയിലുള്ള ബിഷപ്പ് പാലസ് ആണ്.
സഭയുടെ കീഴിലുള്ള മാർ നർസയി പ്രസ് അസ്സീറിയൻ പൗരസ്ത്യ സഭയിൽ വ്യാപകമായി ഉപയോഗിക്കപ്പെടുന്ന പല പുസ്തകങ്ങളും പ്രസിദ്ധീകരിക്കുന്നു.
സഭയിൽ നിന്നു പൌരസ്ത്യനാദം എന്നാ പേരിൽ മലയാളം മാസികയും വോയിസ്‌ ഓഫ് ദി ഈസ്റ്റ്‌ എന്നാ പേരിൽ ഇംഗ്ലീഷ് മാസികയും പുറത്തിറക്കുന്നു.
ഹൂയാദ എന്ന പേരിൽ വിവാഹ വേദിയും ഉണ്ട്.
അവലംബം ↑ ↑ Patriarch Ishoyahb III ↑ ↑ ↑ ↑ ↑ ഡോ. സ്കറിയ സക്കറിയ.
1994 ↑ Church of the East , A concise history - 2003, Wilhem Baum and Dietmar W. Winkler, P-51.
1 2 Church of the East, An illustrated history of Assyrian Christianity- Christoph Baumer,2006,P-235,236 ↑ അഴിമുഖം ↑ അസ്സീറിയൻ സഭാ ചരിത്രം 33 AD മുതൽ 2011AD  വരെ, കാലിഫോർന്നിയ.
18 ആം നൂറ്റാണ്ടിലെ കൈയ്യെഴുത്ത് പുസ്തകം - സുറിയാനി ലൈബ്രറി - തൃശൂർ ↑ കേരളത്തിലെ കൽദായ സുരിയനിക്കാരുടെ ചരിത്ര സംക്ഷേപം, പ്രിന്റെഡ്‌ തിരുവനന്തപുരം ↑ വിൽഹെം ബം, ഡയറ്റ്മാർ ഡബ്ല്യു. വിങ്ക്ലർ, ദി ചർച്ച് ഓഫ് ഈസ്റ്റ്: എ കോൺകൈസ് ഹിസ്റ്ററി, 2003, P-4 ↑ റവ.
ജോൺ സ്റ്റുവാർട്ട്, എം.എ., പി.എച്ച്.ഡി.  നെസ്റ്റോറിയൻ മിഷനറി എന്റർപ്രൈസ്: എ ചർച്ച് ഓൺ ഫയർ, 1961.
P- 128 ↑ ഉദയമ്പേരൂർ സുനഹദോസ് വാർത്ത ↑ ഇന്ത്യ ഇൻ എ ഡി 1500, ദി നറേറ്റീവ്സ് ഓഫ് ജോസഫ് ദി ഇന്ത്യൻ, ആന്റണി വല്ലവന്തര, 1984.
P-97, 98.
↑ ദി ചർച്ച് ഓഫ് ദി ഈസ്റ്റ് - ക്രിസ്റ്റോഫ് ബോമർ - 2006.
P-240 ↑ Assyrian Churches Syriac Literature ↑ ശക്തൻ തമ്പുരാൻ പണിത പള്ളി ↑ ദി ചർച്ച് ഓഫ് ദി ഈസ്റ്റ് - ക്രിസ്റ്റോഫ് ബോമർ - 2006.
P-243 ] [ ഡോ. മാർ ആപ്രേം, ഇന്ത്യൻ ചർച്ച് ഹിസ്റ്ററി പ്രഭാഷണങ്ങൾ, 2007 ↑ ഉദയംപേരൂർ സുനഹദോസ്, By,  MV Paul. Thrissur മാർ അപ്രേം മൂക്കൻ, The Chaldean Syrian Church in India , (തൃശ്ശൂർ: മാ‍ർ നഴ്സായി പ്രസ്, 1977).
മെത്രാപ്പോലീത്താ മാർ മൂക്കൻ, Church of the East , (St. Thomas Christian Encyclopaedia, തൃശ്ശൂർ: 1973).
പുറത്തേക്കുള്ള കണ്ണികൾ കൽദായ സുറിയാനി സഭയുടെ വെബ്സൈറ്റ് കൽദായ സുറിയാനി സഭയുടെ നിലവിലുള്ള സംഘടന വിശദമായി Archived 2005-09-10 at the Wayback Machine .
പള്ളിപ്പടി
മലപ്പുറം ജില്ലയിലെ ഏറനാട് താലൂക്കിലുൾപ്പെട്ട  പൂക്കോട്ടൂർ പഞ്ചായത്തിലെ ഒരു ഗ്രാമം.
കോഴിക്കോട് -പാലക്കാട് ദേശീയ പാതയുടെ ഇരു വശങ്ങളിലുമായി അറവങ്കരക്കും പൂക്കോട്ടൂരിനും ഇടയിലായി   സ്ഥിതി ചെയ്യുന്ന പ്രദേശം.
പേര് സൂചിപ്പിക്കുന്നത് പോലെ ഇന്നാട്ടിലെ മഹല്ല് ജുമാ മസ്ജിദുമായി ബന്ധപ്പെട്ടാണ് പ്രദേശത്തിന് ഈ പേര് കൈവന്നത് .
സ്വാതന്ത്ര്യ  സമര കാലത്ത് പൂക്കോട്ടൂർ ഖിലാഫത്ത് കമ്മറ്റിയുടെ ഓഫീസ് പ്രവർത്തിച്ചിരുന്നത് ഇവിടെയായിരുന്നുവെന്ന് പറയപ്പെടുന്നു.
പൂർണ്ണമായും കൃഷിയെയും അനുബന്ധ തൊഴിലിനേയും ആശ്രയിച്ചു കഴിഞ്ഞിരുന്ന ഗ്രാമം ഇടക്കാലത്ത്  ഗൾഫ് കുടിയേറ്റം ആരംഭിച്ചതോടെ സ്വാഭാവികമായും പ്രധാന   സാമ്പത്തിക സ്രോതസ്സ് വിദേശപണത്തെ ആശ്രയിച്ചായി മാറി  .
എഴുനൂറോളം  വീടുകൾ ഉൾപ്പെടുന്ന ഇവിടെ  രണ്ട് അംഗനവാടികളും  പ്രവർത്തിക്കുന്നു.
മുസ്ലിം ഭൂരിപക്ഷ പ്രദേശം.
ആരാധനാലയങ്ങൾ: മസ്ജിദുൽ ഹിദായ ജുമാ മസ്ജിദ് പള്ളിപ്പടി,   പാറപ്പുറത്ത് കക്ക്യാർ മുത്തൻ ക്ഷേത്രം.
നൂറുൽ ഹുദാ ഹയർ സെക്കണ്ടറി മദ്രസ്സ ഇവിടത്തെ പ്രധാന മത വിദ്യാഭ്യാസ കേന്ദ്രമാണ്.
ദയ ചാരിറ്റബിൾ സൊസൈറ്റി  ജീവ കാരുണ്യ മേഖലയിൽ  പ്രവർത്തിക്കുന്ന  പള്ളിപ്പടിയിലെ  ഏക സംഘമാണ്.
പാരമ്പര്യമായി ഇന്ത്യൻ യൂണിയൻ മുസ്ലിം ലീഗിന് ആധിപത്യമുള്ള ഇവിടെ പഞ്ചായത്ത് രൂപീകരണ കാലം മുതൽ മുസ്ലിം ലീഗ് പ്രതിനിധികൾ തെരഞ്ഞെടുക്കപ്പെട്ടു വരുന്നു.
സി പി ഐ (എം) ആണ് പ്രധാന പ്രതിപക്ഷം.
ചന്ദൻനഗർ
പശ്ചിമ ബംഗാളിലെ കൊൽക്കത്തയിൽ നിന്ന് ഏകദേശം 35 കിലോമീറ്റർ (22 മൈൽ) ദൂരെയുള്ള ഒരു ഫ്രഞ്ച് കോളനിയിലെ ഒരു നഗരവും മുനിസിപ്പൽ കോർപ്പറേഷനായിരുന്നു ചന്ദർനഗോർ എന്ന് മുൻപ് അറിയപ്പെട്ടിരുന്ന ചന്ദൻനഗർ .
ഹൂഗ്ലി ജില്ലയിലെ ചന്ദന്നഗോർ ഉപവിഭാഗത്തിന്റെ ആസ്ഥാനം കൂടിയാണ് ഇത്.
പശ്ചിമ ബംഗാളിലെ 7 മുനിസിപ്പൽ കോർപ്പറേഷനുകളിൽ ഒന്നാണ് ഇത്.
കൊൽക്കത്ത മെട്രോപൊളിറ്റൻ ഡെവലപ്മെന്റ് അതോറിറ്റി (കെഎംഡിഎ) ഉൾപ്പെടുന്ന പ്രദേശത്തിന്റെ ഭാഗമാണ് ഇത്.
ഹൂഗ്ലി നദിയുടെ കരയിലാണ് ഈ നഗരം സ്ഥിതിചെയ്യുന്നത്.
2011 സെൻസസിലെ കണക്കനുസരിച്ച് മൊത്തം പ്രദേശം 19 ചതുരശ്ര കിലോമീറ്ററാണ് (7.3 ച.മൈൽ).
ചന്ദൻനഗറിലെ ജനസംഖ്യ 166,867 ഉണ്ട്.
റെയിൽവേ, റോഡുകൾ, ഹൂഗ്ലി നദീ കൊൽക്കൊത്തയുമായി ചന്ദനഗറിനെ ബന്ധിപ്പിക്കുന്നു.
ഹൂഗ്ലി നദിയുടെ തീരത്തിന്റെ അർധ ചന്ദ്രന്റെ ആകൃതിയിൽ നിന്നാണ് ചന്ദൻനഗർ എന്ന പേര് വന്നത്.
ചരിത്രം The capture of the position of Chandernagore in 1757 by the Royal Navy .
ചന്ദൻനഗോർ യുദ്ധം ഇന്ത്യയുമായി ലയനം
1947 ൽ ബ്രിട്ടനിൽ നിന്നും ഇന്ത്യ സ്വതന്ത്രയായി.
1948 ജൂണിൽ ഫ്രഞ്ച് സർക്കാർ ഒരു വോട്ടെടുപ്പ് സംഘടിപ്പിച്ചു.
ചന്ദനഗർ സ്വദേശികളുടെ 97% ഇന്ത്യയെ ഭാഗമാക്കണമെന്ന് ആഗ്രഹിച്ചു.
1950 മെയ് മാസത്തിൽ ചന്ദൻനഗറിനുമേൽ ഇന്ത്യൻ സർക്കാരിന് യഥാർത്ഥ നിയന്ത്രണം ഏറ്റെടുക്കാൻ ഫ്രഞ്ച് അധികാരം അനുവദിച്ചു.
1951 ഫെബ്രുവരി 2 ന് ഔദ്യോഗികമായി പട്ടണം ഇന്ത്യയിലേക്ക് കൊണ്ടു വന്നു.
1954 ഒക്ടോബർ 2-നു ചന്ദൻനഗർ പശ്ചിമബംഗാളിലെ ഒരു പ്രദേശമായി ചേർന്നു.
വിനോദസഞ്ചാര സ്ഥലങ്ങൾ വിനോദസഞ്ചാര സ്ഥലങ്ങൾ - ചിത്രങ്ങൾ The Chandannagar strand French Cemetery.
Sacred Heart church.
The Inscription on Chandannagar Gate The Nandadulal Jiu mandir.
The French Governor's palace presently housing the Chandannagar Museum ചന്ദർനഗോർ ബീച്ച് ചിത്രശാല ചന്ദന്നഗൂർ ബീച്ച് - ചിത്രങ്ങൾ ചന്ദന്നഗറിലെ ബീച്ചിലെ രാത്രി കാഴ്ച ശ്രദ്ധേയമായ നിവാസികൾ റാഷ് ബിഹാരി ബോസ് , ബംഗാളി വിപ്ലവകാരി.
മോത്തിലാൽ റോയി , ബംഗാളി വിപ്ലവകാരി, പത്രപ്രവർത്തകർ, ആത്മീയ നേതാവ്.
ശ്രിശ് ചന്ദ്ര ഘോഷ് , ബംഗാളി വിപ്ലവകാരി അവലംബങ്ങൾ ബാഹ്യ ലിങ്കുകൾ 300 years of Chandannagar (1696-1996) Geocities site about Chandannagar Institut de Chandernagore - official website Indian Ministry for External Affairs - 1951 Treaty of Cession Archived 2009-04-10 at the Wayback Machine .
La présence française à Chandernagor (1688-1950) (in French) East Meets West by A. Chatterji Yahoo! Education page on Chandannagar Stereotype photo (poverty etc) Gallery of Chandannagar on Trek Earth Chandannagar Information Archived 2012-08-26 at the Wayback Machine .
Temples of Chandannagar Archived 2016-01-29 at the Wayback Machine .
Jagadhatri Puja images Archived 2018-09-17 at the Wayback Machine .
Heritage Chandernagore Archived 2018-09-17 at the Wayback Machine .
ടി.ടി. ശ്രീകുമാർ ഇംഗ്ലീഷ് വിലാസം https://ml.wikipedia.org/wiki/T.
T._Sreekumar
രാഷ്ട്രീയ നിരീക്ഷകനും നിരൂപകനും അദ്ധ്യാപകനുമാണ് ഡോ. ടി.ടി.ശ്രീകുമാർ .
പ്രധാന സംഭാവനകൾ ചരിത്രം , സാമ്പത്തിക ശാസ്ത്രം , സാമൂഹ്യ ശാസ്ത്രം , സാഹിത്യം എന്നീ മേഖലകളിൽ.
ഇംഗ്ലീഷിലും മലയാളത്തിലും എഴുതുന്നു.
സിവിൽ സമൂഹത്തിന്റെ രാക്ഷ്ട്രീയത്തെ കുറിച്ചും വികസനാനന്തര സമൂഹത്തെക്കുറിച്ചുമുള്ള ചർച്ചകൾക്കു മലയാളത്തിൽ തുടക്കം കുറിച്ചു .
2010-ൽ കേരളത്തിൽ ഉയർന്നുവന്ന സ്വത്വരാഷ്ട്രീയ സംവാദത്തിൽ ടി.ടി. ശ്രീകുമാറിന്റെ നിലപാടുകൾ ശ്രദ്ധനേടുകയുണ്ടായി .
മാധ്യമം ദിനപ്പത്രത്തിൽ 2014 മുതൽ 'നാലാംകണ്ണ്' എന്ന ദ്വൈവാര പംക്തി എഴുതുന്നു.
ആലപ്പുഴ ജില്ലയിലെ അമ്പലപ്പുഴയിൽ 1964ൽ ജനിച്ചു.
വിദ്യാർത്ഥി പ്രസ്ഥാനത്തിലും, നവ സാമൂഹിക പ്രസ്ഥാനങ്ങളിലും പ്രവർത്തിച്ചു.
ജവഹർലാൽ നെഹ്രു സർവകലാശാലയിൽ നിന്നു എം ഫിൽ ബിരുദവും, ഹോങ്കോങ് ശാസ്ത്ര സാങ്കേതിക സർവകലാശാലയിൽ നിന്നു പി.എച്.ഡി യും നേടി.
സിംഗപ്പൂർ നാഷണൽ യൂണിവേഴ്സിറ്റിയിലും അഹമ്മദാബാദിൽ മുദ്ര ഇൻസ്‌റ്റിറ്റ്യൂട്ട്‌ ഓഫ്‌ കമ്യൂണിക്കേഷൻസിലും അധ്യാപകനായിരുന്നു.
വിവിധ രാജ്യങ്ങളിലായി നിരവധി അന്താരാഷ്ട്ര സമ്മേളനങ്ങളിൽ പ്രബന്ധങ്ങൾ അവതരിപ്പിച്ചിട്ടുണ്ട്.
പ്രമുഖ അന്താരാഷ്ട്ര പ്രസിദ്ധീകരണങ്ങളിൽ (ജേർണ്ണലുകൾ/പുസ്തകങ്ങൾ) പഠനങ്ങൾ ഉൾപ്പെടുത്തിയിട്ടുണ്ട് ഇപ്പോൾ ഹൈദരാബാദ് ഇ.
എഫ്.എൽ.യൂണിവേഴ്സിറ്റിയിൽ  സേവനം അനുഷ്ഠിക്കുന്നു.
പ്രഭാഷകനും എഴുത്തുകാരനും കോളമിസ്റ്റുമായ അദ്ദേഹത്തിൻ്റെ പ്രധാന കൃതികളിൽ ഉത്തരധുനികപ്പുറം, ചരിത്രവും ആധുനികതയും, സിവിൽസമൂഹവും ഇടതുപക്ഷവും, നവസമൂഹികത, വായനയും പ്രതിരോധവും, പുനർവായനകളിലെ കാൾ മാർക്‌സ്, പോസ്റ്റ്‌ഹ്യുമൻ വിചാരലോകങ്ങൾ, നവോത്ഥാന ചരിത്രദർശനം എന്നിവ ഉൾപ്പെടുന്നു.
മാധ്യമം ദിനപത്രത്തിലെ അദ്ദേഹത്തിൻറെ ‘നാലാം കണ്ണ്’ എന്ന ദ്വൈവാര പംക്തി ദേശീയ-അന്തർദ്ദേശീയ സാമൂഹിക—രാഷ്ട്രീയ—സാഹിത്യ—സാംസ്കാരിക  വിഷയങ്ങൾ കൈകാര്യം ചെയ്യുന്നു.
സമകാലിക രാഷ്ട്രീയത്തെയും സംസ്കാരത്തെയും കുറിച്ചുള്ള ഉറച്ചതും നേരിട്ടുള്ളതുമായ വിമർശനം അദ്ദേഹത്തെ കേരളത്തിലെ പ്രമുഖ ബൗദ്ധികവ്യക്തിത്വങ്ങളിൽ ഒരാളാക്കി മാറ്റുന്നു.
മാതൃഭൂമി വാരികയടക്കം വിവിധ ആനുകാലികങ്ങളിൽ അദ്ദേഹവുമായുള്ള അഭിമുഖങ്ങൾ പ്രസിദ്ധീകരിക്കപ്പെട്ടിട്ടുണ്ട്.
അറുനൂറിലധികം ലേഖനങ്ങൾ മലയാളത്തിൽ പ്രസിദ്ധീകൃതമായിട്ടുണ്ട് .
വായനയും പ്രതിരോധവും എന്ന പുസ്തകത്തിന് 2020-ലെ കേരള സാഹിത്യ അക്കാദമിയുടെ സി.ബി.കുമാർ എൻഡോവ്‌മെൻ്റ് അവാർഡ് ലഭിച്ചു.
ഏഷ്യയിലെ വിവരസാങ്കേതികവിദ്യയുടെ സാമൂഹിക രാഷ്ട്രീയ വിമർശനങ്ങൾ, അദ്ദേഹത്തിൻ്റെ ICTs and Development: Perspectives on the Rural Network Society (ആന്തം ബുക്സ്, 2011) എന്ന പുസ്തകത്തിൽ വിശദമാക്കിയിട്ടുണ്ട്.
ജേണൽ ഓഫ് ക്രിയേറ്റീവ് കമ്മ്യൂണിക്കേഷൻ സിൻ്റെ ചീഫ് എഡിറ്ററായും (2013-2017), മീഡിയ ഏഷ്യ യുടെ (ടെയ്‌ലർ ഫ്രാൻസിസ്) അസോസിയേറ്റ് എഡിറ്ററായും (2014-2019) അദ്ദേഹം സേവനമനുഷ്ഠിച്ചിട്ടുണ്ട്.
നിലവിൽ ഇംഗ്ലീഷ് ആൻഡ് ഫോറിൻ ലാംഗ്വേജസ് യൂണിവേഴ്സിറ്റി പ്രസിദ്ധീകരിക്കുന്ന ഇൻ്റർനാഷണൽ ജേണൽ ഓഫ് മീഡിയ സ്റ്റഡീ സിൻ്റെ എഡിറ്ററാണ്.
കൂടാതെ, നിരവധി പ്രമുഖ അക്കാദമിക് ജേണലുകളുടെ എഡിറ്റോറിയൽ ബോർഡുകളിലും അംഗമാണ് അദ്ദേഹം.
കൃതികൾ മലയാള പുസ്തകങ്ങൾ നവോത്ഥാന ചരിത്രദർശനം (കോഴിക്കോട്: മാതൃഭൂമി ബുക്സ്, 2024).
രാഷ്ട്രം, ചരിത്രം, ഭൗമരാഷ്ട്രീയം: സാംസ്കാരിക വിശകലനങ്ങൾ.
(കോഴിക്കോട്: പുസ്തകപ്രസാധകസംഘം, 2024).
നരവംശശാസ്ത്ര കുറിപ്പുകളിലെ കാൾ മാർക്സ് (കോഴിക്കോട്: പ്രോഗ്രസ് ബുക്ക്സ്, 2023).
ഏക സിവിൽകോഡിൻ്റെ വിമർശനധാരകൾ, എഡിറ്റർ.
(കോഴിക്കോട്: പുസ്തകപ്രസാധകസംഘം, 2023).
സ്വാതന്ത്ര്യസമരങ്ങളുടെ സൂക്ഷ്മരാഷ്ട്രീയം .
(കോഴിക്കോട്: പ്രോഗ്രസ് ബുക്ക്സ്, 2022).
പോസ്റ്റ്‌ഹ്യുമൻ വിചാരലോകങ്ങൾ: ശാസ്ത്രം, സൈന്ദര്യം മൃത്യുരാഷ്ട്രീയം (കോഴിക്കോട്: പുസ്തകപ്രസാധകസംഘം, 2021).
റിപ്പബ്ലിക്കിന്റെ സാക്ഷാത്കാരങ്ങൾ ( തൃശൂർ: ഫ്ലെയിം ബുക്സ്, 2021).
സംസ്കാരത്തിൻറെ സമരമുഖങ്ങൾ ( മാവേലിക്കര: ക്യുവൈവ് ടെക്സ്റ്റ്, 2020).
പുനർവായനകളിലെ മാർക്സിസം (കോട്ടയം: ഡി സി ബുക്സ്, 2019).
പലായനങ്ങൾ: ഭൂഖണ്ഡാന്തര രാഷ്ട്രീയം (പത്തനംതിട്ട: പ്രസക്തി ബുക്സ്, 2019).
ചരിത്രവും സംസ്കാരവും (തിരുവനന്തപുരം: ഭാഷാ ഇൻസ്റ്റിറ്റ്യൂട്ട്, 2019).
വായനയും പ്രതിരോധവും (കോഴിക്കോട്: ഒലീവ് പബ്ലിക്കേഷൻസ്, 2017).
നവസാമൂഹികത: ശാസ്ത്രം, ചരിത്രം, രാഷ്ട്രീയം (കോഴിക്കോട്: പ്രതീക്ഷാ ബുക്സ്, 2011).
സിവിൽസമൂഹവും ഇടതുപക്ഷവും (കോഴിക്കോട്:  ഒലീവ് പബ്ലിക്കേഷൻസ്, 2007).
കടലറിവുകൾ , എഡിറ്റർ (കോട്ടയം: ഡി സി ബുക്സ്, 2004).
കഥ ഇതുവരെ: കേരള വികസന സംവാദങ്ങൾ , എഡിറ്റർ.
(കോട്ടയം:  ഡി സി ബൂക്സ്, 2003).
ചരിത്രവും ആധുനികതയും (കോട്ടയം: ഡി സി ബൂക്സ്, 2001).
ഉത്തരാധുനികതക്കപ്പുറം ( കോട്ടയം: ഡി സി ബുക്സ്, 2000).
കൃഷിഗീത: ചൊല്ലും വായനയും , എഡിറ്റർ.
(തൃശ്ശൂർ: നാട്ടറിവ് പഠന കേന്ദ്രം, 1999).
ആണവനിലയവും വികസനരാക്ഷ്ട്രീയവും , എഡിറ്റർ.
(ആലപ്പുഴ: സാമൂഹിക പഠന കേന്ദ്രം, 1991).
ഇംഗ്ലീഷ് പുസ്തകങ്ങൾ അർബൻ പ്രോസസ് ഇൻ കേരള (1994, സി ഡി എസ്, തിരുവനന്തപുരം) ഐ സി ടീസ് ആൻഡ് ഡെവലപ്മെന്റ് ഇൻ ഇൻഡ്യ: പെർസ്പെക്ടീവ്സ് ഓൺ ദ റൂറൽ നെറ്റ്‌വർക് സൊസൈറ്റി ( ICTs and Development in India: Perspectives on the Rural  Network Society , Anthem Press, London, 2011) പ്രധാന ഇംഗ്ലീഷ് പഠനങ്ങൾ മൊബൈൽ ഫോൺസ് അൻഡ് ദ കൾചറൽ ഇക്കോളൊജി ഓഫ് ഫിഷിങ് ഇൻ കേരള (2011) Archived 2011-08-11 at the Wayback Machine .
സൈബർ കിയൊസ്ക്സ്സ് ആന്റ് ഡയലമാസ് ഓഫ് സോഷ്യൽ ഇൻക്ലുഷൻ ഇൻ ഇന്ത്യ (2007) Archived 2016-01-19 at the Wayback Machine .
കൺടൻഷൻസ് ആന്റ് കൊൺട്രാഡിക്ഷൻസ് ഓഫ് ടൂറിസം ഡെവലപ്മെന്റ് ഇൻ കേരള (2002) ഐ സി ടീസ് ആന്റ് ഡെവപലപ്മെന്റ്: റിവിസിറ്റിങ് ഏഷ്യൻ എക്സ്പീരിയൻസ് (ഗസ്റ്റ് എഡിറ്റർ) (2008) ഡിക്രിപ്റ്റിങ് ഈ-ഗവേർണൻസ് (2007) സിവിൽ സൊസൈറ്റി ആന്റ്റ് സൈബർ ലിബെർടേറിയൻ ഡെവലപ്മെന്റലിസം (2006) ഡീ-ഹൈപ്പിങ് ഐ സി ടീസ് (2003) Archived 2004-10-28 at the Wayback Machine .
ഫത്ഹുല്ല ഗുലൻ Fethullah Gülen (2016)
ഇരുപത്തൊന്നാം നൂറ്റാണ്ടിലെ പ്രമുഖരായ മുസ്‍ലിം ബുദ്ധിജീവികളിലൊരാളാണ് മുഹമ്മദ് ഫത്ഹുല്ല ഗുലൻ .
മതം, രാഷ്ട്രീയം, സാമൂഹ്യശാസ്ത്രം, വിദ്യാഭ്യാസം തുടങ്ങി നിരവധി മേഖലകളിൽ വ്യക്തിമുദ്ര പതിപ്പിച്ച ഇദ്ദേഹം ഒട്ടനവധി ഗ്രന്ഥങ്ങളുടെ രചയിതാവുമാണ്.
ഇസ്ലാമികപണ്ഡിതനായ ഗ്യുലാൻ അമേരിക്കയിലെ പെൻസിൽവാനിയയിൽ പ്രവാസ ജീവിതം നയിച്ചുവരുന്നു.
2013 വരെ സജീവരാഷ്ട്രീയത്തിലുണ്ടായിരുന്ന ഗ്യുലാന്റെ പാർട്ടിയ്ക്ക് അഴിമതി ആരോപണങ്ങളെ നേരിടേണ്ടിവന്നതിനാൽ ഭരണത്തിൽ നിന്നു മാറി നിൽക്കേണ്ടി വന്നു.
തുർക്കിയിലുണ്ടായ സൈനിക അട്ടിമറിശ്രമങ്ങൾക്കു പിന്നിൽ ഗ്യുലാൻ ആണെന്നു ആരോപിക്കപ്പെട്ടിരുന്നു.
1941 ഏപ്രിൽ 27ന് തുർക്കിയിൽ ജനിച്ചു.
വിദ്യാഭ്യാസം പൂർത്തിയാക്കിയ ശേഷം തുർക്കിയിലെ മത-സാമൂഹ്യ-രാഷ്ട്രീയ രംഗങ്ങളിലെ സജീവ സാന്നിധ്യമായിരുന്നു.
1999മുതൽ അമേരിക്കയിലെ പെൻസിൽവാനിയയിൽ സ്വയം പ്രഖ്യാപിത പ്രവാസജീവിതം ആരംഭിച്ചതോടെ അന്തർദേശീയ തലത്തിൽ പ്രസിദ്ധി നേടി.
അറുപതിലധികം ബ്രഹദ് ഗ്രന്ഥങ്ങളുടെ രചയിതാവായ ഇദ്ദേഹം ഇക്കാലയളവിനുള്ളിൽ തന്നെ ഒട്ടേറെ വിവാദങ്ങളിലും നിറഞ്ഞുനിന്നു.
ഇദ്ദേഹം നേതൃത്വം നൽകുന്ന ഹിസ്മെത്ത് പ്രസ്ഥാനം തുർക്കിയിലെ ജുഡീഷ്യറി ഉൾപ്പെടെയുള്ള അധികാര കേന്ദ്രങ്ങളിൽ വൻ സ്വാധീനമുള്ളതാണെന്ന് ഗണിക്കപ്പെടുന്നു.
ഇന്ത്യയുൾപ്പെടെ ഒട്ടേറെ രാഷ്ട്രങ്ങളിൽ ഇദ്ദേഹത്തിൻറെ നേതൃത്വത്തിൽ നടന്നുവരുന്ന വിദ്യാഭ്യാസ സ്ഥാപനങ്ങൾ അക്കാദമിക നിലവാരത്തിനു പേരെടുത്തവയാണ്.
ഒട്ടേറെ പുരസ്കാരങ്ങളും ഫത്ഹുല്ല ഗുലൻ കരസ്ഥമാക്കിയിട്ടുണ്ട്.
ചിദംബരം സുബ്രമണ്യം ഇംഗ്ലീഷ് വിലാസം https://ml.wikipedia.org/wiki/Chidambaram_Subramaniam
ചിദംബരം സുബ്രമണ്യം ( തമിഴ് : சிதம்பரம் சுப்பிரமணியம்) ജനുവരി 30 , 1910 നവംബർ 7 2000) ഹരിതവിപ്ലവത്തിലൂടെ ഭാരതത്തിന്‌ ഭക്ഷ്യധാന്യോല്പ്പാദനത്തിൽ‌ സ്വയം‌പര്യാപ്തത കൈവരിക്കാൻ സഹായിച്ചവരിൽ പ്രമുഖനാണ്‌.
കൂടാതെ പ്രമുഖ ഗാന്ധീയനും മുൻ കേന്ദ്രമന്ത്രിയുമായ  സി.സുബ്രമണ്യം പല പ്രമുഖ വകുപ്പുകളുടെയും ചുമതല ഭംഗിയായി നിർവ്വഹിച്ചയാളാണ്‌.
പൊള്ളാച്ചിയിൽ ഒരു കർഷക കുടുംബത്തിലാണ്‌ അദ്ദേഹം ജനിച്ചത്.
അദ്ദേഹത്തിന്‌ 1998-ൽ രാജ്യം ഇദ്ദേഹത്തെ ഭാരതരത്നം ബഹുമതി നൽകി ആദരിച്ചു..
1910 ജനുവരി 30-ന്‌ ചിദംബര ഗൗണ്ടറുടെ മകനായി  കോയമ്പത്തൂരിൽ ജനിച്ചു.
പൊള്ളാച്ചിയിൽ പ്രാഥമിക വിദ്യാഭ്യാസം പൂർത്തിയാക്കി.
പിന്നീട് ചെന്നൈയിലേക്ക് പോവുകയും ചെന്നൈ പ്രസിഡൻ‌സി കോളേജിൽ നിന്നും ഭൗതികശാസ്ത്രത്തിൽ ബിരുദം സമ്പാദിക്കുകയും ചെയ്തു.
പിന്നീട് മദ്രാസ് ലോ കോളേജിൽ നിന്നും നിയമബിരുദവും കരസ്ഥമാക്കി.
ഹരിത വിപ്ലവം
അറുപതുകളിലെ കേന്ദ്രമന്ത്രിയായിരിക്കെയാണ്‌ ഇദ്ദേഹം ഹരിതവിപ്ലവത്തിന്‌ നേതൃത്വം നൽകിയത്.
വിളവ് കൂടിയ ഒരുതരം മെക്സിക്കൻ ഗോതമ്പ് ഇന്ത്യയിൽ വ്യാപകമാക്കാൻ എടുത്ത നടപടിയാണ്‌  സി.സുബ്രമണ്യത്തിന്റെ ഏറ്റവും വലിയ സംഭാവന.
രാജാജിയുടെ ശിഷ്യനായി  ചിദംബരം സുബ്രമണ്യം രാക്ഷ്ട്രീയത്തിൽ പ്രവേശിച്ചു.
തമിഴ്നാട്ടിലെ കോൺഗ്രസ്സ് നേതാവായ കുമാരസ്വാമി കാമരാജിന്റെ കീഴിൽ ഇദ്ദേഹത്തിന്റെ രാക്ഷ്ട്രീയ ജീവിതം ശക്തിപ്പെട്ടു.
1932-ൽ സ്വാതന്ത്രന്മരത്തിൽ പങ്കെടുത്ത് അറസ്റ്റ് കൈവരിച്ചു.
പിന്നീട് ക്വിറ്റ് ഇന്ത്യാ സമരത്തിൽ അറ്സ്റ്റിലായി.
1952 മുതൽ 1962 വരെ മദ്രാസ് സംസ്ഥാനത്തിൽ ധനകാര്യം, ഭക്ഷ്യവകുപ്പ്, വിദ്യാഭ്യാസം എന്നീ വകുപ്പുകളുടെ മന്ത്രിയായിരുന്നു.
1962-ൽ നെഹ്രുവിന്റെ ആവശ്യപ്രകാരം ലോക്‌സഭയിലേക്ക് തിരഞ്ഞെടുക്കപ്പെട്ട അദ്ദേഹം കേന്ദ്രമന്ത്രിസഭയിൽ  ഉരുക്ക്, ഖനി വകുപ്പുമന്ത്രിയായിരുന്നു.
1965-ൽ കൃഷി വകുപ്പുമന്ത്രിയായിരിക്കുമ്പോൾ ഹരിതവിപ്ലവത്തിന്റെ ശിൽ‌പ്പികളിലൊരാളായി,  ഭാരതത്തിന്‌  ഭക്ഷ്യധാന്യോല്പ്പാദനത്തിൽ‌ സ്വയം‌പര്യാപ്തത കൈവരിക്കാൻ സഹായിച്ചു.
പിന്നീട് ധനകാര്യം, പ്രതിരോധം എന്നീ പ്രധാന വകുപ്പുകൾ കൈകാര്യം ചെയ്യുകയുണ്ടായി.1967-ൽ കോൺഗ്രസ്സ് പ്രസിഡന്റായി.
സി.എസ്. എന്ന ഓമനപ്പേരിൽ അറിയപ്പെട്ട സുബ്രമണ്യം 1977 -നു ശേഷം സജീവ രാക്ഷ്ട്രീയത്തിൽ നിന്നും വിരമിച്ചു.
1990-ൽ ഇദ്ദേഹം മഹാരാഷ്ട്ര ഗവർണറായി.
ചിയോ ഉനോ
ജാപ്പനീസ് എഴുത്തുകാരിയായിരുന്നു ചിയോ ഉനോ (ജ: നവം: 28, 1897 –ജൂൺ 10, 1996).
ജാപ്പനീസ് പാരമ്പര്യവസ്ത്രമായ കിമോണോയുടെ രൂപകല്പനയിലും അവർ നിപുണയായിരുന്നു ഫാഷൻ രംഗം കൂടാതെ ജാപ്പനീസ്.
ചലച്ചിത്രങ്ങളിലും ഉനോയുടെ സ്വാധീനമുണ്ട്.
1933 ൽ പ്രസിദ്ധീകരിച്ച കൺഫെഷൻസ് ഓഫ് ലവ് ആണ് ഉനോയുടെ ഏറ്റവും പ്രധാനകൃതി.
സുടേരു എന്ന ഫാഷനെക്കുറിച്ചുള്ള മാസികയും അവർ പ്രസിദ്ധീകരിച്ചു.
ഇത് ജപ്പാനിലെ ഫാഷനെക്കുറിച്ചുള്ള ആദ്യകാല മാസികയാണ്.
കൂടുതൽ വായനയ്ക്ക് Prominent People of Minato City Chiyo Uno Archived 2012-04-25 at the Wayback Machine .
(in English) Synopsis of Ohan at JLPP (Japanese Literature Publishing Project) (in English)
ചിറയ്ക്കൽ മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Chirakkal_Mahadeva_Temple
എറണാകുളം ജില്ലയിലെ അങ്കമാലിക്കടുത്ത് പുളിയനം ഗ്രാമത്തിൽ സ്ഥിതിചെയ്യുന്ന പുരാതനവും പ്രസിദ്ധവുമായ ക്ഷേത്രമാണ് ചിറയ്ക്കൽ മഹാദേവക്ഷേത്രം .
കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയുന്ന നൂറ്റെട്ടാമത്തേതും അവസാനത്തേതുമായ ശിവ ക്ഷേത്രം.
ഈ ക്ഷേത്രത്തിലെ പ്രധാന പ്രതിഷ്ഠ പരമശിവനാണ് .
ചതുരാകൃതിയിലുള്ള ഗർഭഗൃഹത്തോടുകൂടിയ രണ്ടു നിലയുള്ള ചെറിയ ശ്രീകോവിലാണ് ക്ഷേത്രത്തിനുള്ളത്.
ഗോപുരമോ അലങ്കാര കവാടമോ ഒന്നും തന്നെ ക്ഷേത്രത്തിനില്ല.
2024 ഫെബ്രുവരി 18-ന് ഇവിടെ കൊടിമരം പ്രതിഷ്ഠിച്ചു.
ബലിക്കല്ല് സാമന്യം വലിയതാണെങ്കിലും ബലിക്കൽപ്പുരയില്ല.
നമസ്കാരമണ്ഡപമുണ്ട്.
വലിയമ്പലം കിഴക്ക് ഭാഗത്ത് സ്ഥിതിചെയ്യുന്നു.
ചുറ്റമ്പലത്തിനു പഴക്കം കാണുന്നില്ല, പുതുതായി നിർമ്മിച്ചതാണ്.
ക്ഷേത്രത്തിന്റെ കിഴക്ക് ഭാഗത്തുള്ള വിസ്തൃതമായ നടവഴി ചെന്നവസാനിക്കുന്നത് സാമാന്യം വലിയ ഒരു ചിറയിലാണ്.
പീഠത്തിൽ നിന്ന് ഒന്നരയടിയോളം ഉയരമുള്ള ശിവലിംഗം കിഴക്കോട്ട് ദർശനമരുളുന്നു.
ദേവൻ രൗദ്രഭാവത്തിൽ ജലത്തിലേക്ക് അഭിമുഖമായി സ്ഥിതിചെയ്യുന്നതിനാൽ ക്രുദ്ധനായ ദേവൻ ശാന്തനായി നിലകൊള്ളുന്നു എന്നാണ് സങ്കല്പം.
പൂജാവിധിയും ഉത്സവവും
രണ്ടുനേരം പൂജയും ക്ഷേത്രചടങ്ങുകളുമുണ്ട്.
ഉത്സവമില്ല .
ശിവരാത്രി ജനപങ്കാളിത്തത്തോടെ ആഘോഷിച്ചുവരുന്നു.
ക്ഷേത്രത്തിൽ ദേവീപ്രതിഷ്ഠയില്ല.
നമസ്കാരമണ്ഡപത്തിനു സമീപം നന്ദിയുണ്ട് .
തെക്കുഭാഗത്ത് ഗണപതിയും പുറത്ത് തെക്കുപടിഞ്ഞാറേ മൂലയിൽ കാണുന്ന കൊച്ചു ശ്രീകോവിലിൽ ശാസ്താവും ഭഗവതിയും ഒരേ പീഠത്തിൽ മരുവുന്നു.
തിരുവിതാംകൂർ ദേവസ്വം ബോർഡിന്റെ കീഴിലാണ് ക്ഷേത്രഭരണം.
തന്ത്രം ഭദ്രകാളി മറ്റപ്പിള്ളി മനയ്ക്കലേക്കും ആകുന്നു.
ആലങ്ങാട് രാജവംശം രണ്ടായി പിരിഞ്ഞപ്പോൾ അതിലൊരു താവഴി അങ്കമാലിക്ക് വടക്ക് കോതകുളങ്ങര ആസ്ഥാനമായി വാണിരുന്നു.
1756 - ൽ സാമൂതിരി ആലങ്ങാട് പിടിച്ചൂ.
1762- ൽ തിരുവിതാംകൂർ സാമൂതിരിയെ തോല്പിച്ചു.
അതിനു പ്രതിഫലമായി കൊച്ചി ആലങ്ങാടും പറവൂരും തിരുവിതാംകൂറിനു നൽകി.
പിന്നീട് തിരുവിതാംകൂർ രാജ്യം ഇല്ലാതായപ്പോഴാണ് ആലങ്ങാട് രാജാവിന്റെ സംരക്ഷണത്തിലായിരുന്നചിറയ്ക്കൽ ക്ഷേത്രഭരണം തിരുവിതാംകൂർ ദേവസ്വം ബോർഡിന്റെ അധീനത്തിലായിത്തീർന്നത്.
അങ്കമാലിയിൽ നിന്നും തൃശൂർക്കുള്ള ദേശീയപാതയിൽ ഇളവൂർകവല എന്ന സ്ഥലത്തുനിന്ന് പുളിയനം ഭാഗത്തേക്കുള്ള റോഡിൽ പുളിയനം ഗവർമെന്റ് ഹയർ സെക്കന്ററി സ്ക്കൂളിന് അടുത്തായാണ് ചിറയ്ക്കൽ മഹാദേവ ക്ഷേത്രം സ്ഥിതിചെയ്യുന്നത്.
ഇളവൂർ കവലയിൽ നിന്നും 4.5 കിലോമീറ്ററും അങ്കമാലിയിൽ നിന്ന് 7.5 കിലോമീറ്ററും അകലെയാണ് ചിറയ്ക്കൽ മഹാദേവ ക്ഷേത്രം .
ചിത്രശാല പ്രവേശന കവാടം പുറകുവശം പാർശ്വ വീക്ഷണം പാർശ്വ വീക്ഷണം മുൻവശം ക്ഷേത്രക്കുളത്തിലേക്കുള്ള വഴി പടവുകൾ ക്ഷേത്രക്കുളം മുൻവശം പാർശ്വ വീക്ഷണം ശാസ്താവിന്റെ ക്ഷേത്രം അവലംബം Chirakkal Mahadeva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ ↑ ↑ കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ“ ↑ നൂറ്റെട്ട് ശിവക്ഷേത്രങ്ങൾ: കുഞ്ഞികുട്ടൻ ഇളയത് ↑ ↑ ↑ ↑ ↑ 1 2 3 4 ↑ ↑ ↑ ↑ ↑ ↑ നൂറ്റെട്ട് ശിവക്ഷേത്രങ്ങൾ - കുഞ്ഞിക്കുട്ടൻ ഇളയത്.
അഡേൽ ഗോൾഡ്ബർഗ് (കമ്പ്യൂട്ടർ ശാസ്‌ത്രജ്ഞ) ഇംഗ്ലീഷ് വിലാസം https://ml.wikipedia.org/wiki/Adele_Goldberg
ഒരു കമ്പ്യൂട്ടർ ശാസ്ത്രജ്ഞയാണ് സ്മോൾടോക്-80 എന്ന പ്രോഗ്രാമിങ്  ഭാഷയുടെ ഉപജ്ഞാതാവായ അഡേൽ ഗോൾഡ്ബർഗ് (ജനനം ജൂലൈ 7, 1945).
സിറോക്സിന്റെ (Xerox) പാലോ ആൾട്ടോ ഗവേഷണശാലയിൽ ( PARC ) ഗവേഷകയായി സേവനം ചെയ്യുന്ന കാലത്ത്‌ സ്മോൾടോക്ക് വികസിപ്പിക്കുന്നതിനും ഒബ്ജക്റ്റ് ഓറിയന്റഡ് പ്രോഗ്രാമിങ് ഭാഷയുടെ അടിസ്ഥാന തത്ത്വങ്ങൾ രൂപീകരിക്കുന്നതിനും അഡേൽ ഏറെ സംഭാവനകൾ നൽകി .
സങ്കീർണ്ണമായ കോഡിംഗ് ആശയങ്ങൾ ലളിതമാക്കുകയും പൈത്തൺ , സി , ജാവ തുടങ്ങിയ നിരവധി ഭാഷകളുടെ അടിത്തറയായി പ്രവർത്തിക്കുകയും ചെയ്യുന്ന പ്രോഗ്രാമിംഗ് ഭാഷ ലിസ്‌പ് ആണ്.
ആധുനിക ഭാഷകളുടെ വികാസത്തിൽ വളരെയധികം സ്വാധീനം ചെലുത്തിയ റികർഷൻ, ഡൈനാമിക് ടൈപ്പിംഗ്, ഗാർബേജ് കളക്ഷൻ തുടങ്ങിയ പ്രധാന ആശയങ്ങൾ ലിസ്പ് അവതരിപ്പിച്ചു.
പൈത്തൺ, സി, ജാവ എന്നിവയിലെ പല ആശയങ്ങളും ഘടനകളും ലിസ്‌പിലെ അടിസ്ഥാന ആശയങ്ങളിൽ നിന്ന് ഉരുത്തിരിഞ്ഞതാണ്, ഇത് കമ്പ്യൂട്ടർ സയൻസിന്റെ ചരിത്രത്തിൽ ഏറ്റവും പ്രധാനപ്പെട്ട ഭാഷകളിലൊന്നായി മാറി .
ഒഹയോയിലെ ക്ലീവ്‌ലൻഡിൽ ജനിച്ച ഗോൾഡ്ബർഗ് വളർന്നത് 
ഇല്ലിനോയിയിലെ ഷിക്കാഗോയിലാണ്.
1963-ൽ, ഗോൾഡ്ബെർഗ് മിഷിഗൺ സർവകലാശാലയിൽ ചേരുന്നതിനായി ചിക്കാഗോയിൽ നിന്ന് മിഷിഗനിലെ ആൻ അർബറിലേക്ക് മാറി.
അവരുടെ ഇരട്ട സഹോദരിയിൽ നിന്ന് ആദ്യമായി വേർപിരിഞ്ഞതിനാൽ, പുതിയ പരിസ്ഥിതിയുമായി പൊരുത്തപ്പെടുന്നത് വെല്ലുവിളിയായി മാറിയതിനാൽ, ഈ മാറ്റം അവരെ സംബന്ധിച്ചിടത്തോളം കാര്യമായ മാറ്റമുണ്ടാക്കി.
ആൻ അർബറിൻ്റെ സംസ്കാരവും ജീവിതരീതിയും അവർ ചിക്കാഗോയിൽ ശീലിച്ചതിൽ നിന്ന് തികച്ചും വ്യത്യസ്തമായിരുന്നു, യൂണിവേഴ്സിറ്റിയിൽ പഠിക്കുന്ന കാലത്ത് ഈ ക്രമീകരണങ്ങളുമായി പൊരുത്തപ്പെടുവാൻ അവർ പാടുപെട്ടു.
ആൻ അർബറിലെ മിഷിഗൺ സർവ്വകലാശാലയിൽനിന്ന് നിന്നും ഗണിതത്തിൽ ബിരുദവും പിന്നീട്‌  ഷിക്കാഗോ സർവ്വകലാശാലയിൽനിന്ന് ഇൻഫർമേഷൻ സയൻസിൽ ബിരുദാനന്ദ ബിരുദവും നേടി.
പിന്നീട് ഷിക്കാഗോ സർവ്വകലാശാലയിൽനിന്നുതന്നെ 1973-ൽ  ഇൻഫർമേഷൻ സയൻസിൽ ഡോക്ടറേറ്റും കരസ്ഥമാക്കി.
ഗവേഷക സഹവർത്തിയായി സ്റ്റാൻഫോർഡ് യൂണിവേഴ്സിറ്റിയിൽ ജോലി ചെയ്യുന്ന കാലത്തു അഡീലാ "കമ്പ്യൂട്ടർ സഹായത്തോടു കൂടിയ നിർദ്ദേശങ്ങൾ: ചേർച്ചയുള്ള പ്രീതികരണം പ്രയോഗിച്ചുള്ള സിദ്ധാന്തം സ്ഥാപിക്കൽ" എന്ന പ്രബന്ധം പൂർത്തിയാക്കി.
സ്റ്റാൻഫോർഡ് യൂണിവേഴ്സിറ്റിയിൽ സന്ദർശക ഗവേഷകയായിയും അഡേൽ ജോലി ചെയ്തിരുന്നു.
1973-ൽ പാർക്ക് കമ്പനിയിൽ പരീക്ഷണശാലയുടെയും ഗവേഷണത്തിന്റെയും സഹായിയായി ജോലി അഡേൽ പിന്നീട് സിസ്റ്റം കൺസെപ്റ്റ്സ് ലബോറട്ടറിയുടെ കാര്യസ്ഥയായി.
അവിടെവെച്ചു അഡേൽ, അലൻ കേയോടും മറ്റു ചിലരോടുമൊപ്പം ചേർന്ന്  സ്മോൾടോക്ക്-80 എന്ന പ്രോഗ്രാമിങ് ഭാഷ വികസിപ്പിച്ചു.
സിമുല-67ന്റെ ഒബ്ജക്റ്റ് ഓറിയന്റഡ് സമീപനത്തിലൂടെ ഗ്രാഫിക്ക് സ്ക്രീൻ ഡിസ്പ്ലേകളിൽ അടുക്കായികിടക്കുന്ന ഡിസ്പ്ലേ വിൻഡോകൾ പ്രോഗ്രാം ചെയ്യുന്നതിനുള്ള ഒരു സങ്കേതവുമായിരുന്നു ഇത്.
സ്മോൾ ടോക്കിന്റെ സമീപനം വളരെ ലളിതവും, മാറ്റങ്ങൾ വരുത്താൻ സാധിക്കുന്നതും, ഒബ്ജെക്ട്സ് ഒരു ആപ്ലിക്കേഷനിൽനിന്നും മറ്റൊരു ആപ്ലിക്കേഷനിലേയ്ക്ക് കുറഞ്ഞ പരിശ്രമത്തോടെ മാറ്റാൻ സാധിക്കുന്ന രൂപകൽപ്പനയോടു കൂടിയതുമായിരുന്നു.
ഗോൾഡ്‌ബെർഗും കെയും ചേർന്ന് ഡിസൈൻ ടെംപ്ലേറ്റുകളുടെ വികസനത്തിലും പ്രധാന പങ്കു വഹിച്ചിരുന്നു.
ഇതു സോഫ്റ്റ്‌വെയർ ഡിസൈനിൽ ഡിസൈൻ പാറ്റേൺസിന്റെ മുന്നോടിയായി അറിയപ്പെടുന്നു.
"സ്വകാര്യവും മാറികൊണ്ടിരിക്കുന്നതും ആയ മീഡിയ" എന്ന കെയുടെ കൂടെ അഡേൽ എഴുതിയ സ്വാധീനശക്തിയുള്ള പ്രബന്ധത്തിൽ സാധാരണ മനുഷ്യർ നോട്ട്ബുക്ക് കംപ്യൂട്ടറുകൾ ഉപയോഗിച്ച് സ്വകാര്യ വിവരങ്ങൾ കൈമാറുന്നത്  പ്രവചിച്ചിരുന്നു.
ഡായിനബുക്കിന്റെ കാഴ്ച ഈ പ്രബന്ധത്തിൽ പ്രസിദ്ധികരിച്ചിരുന്നു.
അലൻ കെയുടെയും ഇങ്കലാസ്സിന്റെയും കൂടെ അസോസിയേഷൻ ഫോർ കമ്പ്യൂട്ടിംഗ് മെഷിനറി (ACM) ന്റെ അധ്യക്ഷയായി  1984 മുതൽ 1986 വരെ അഡേൽ സേവനം ചെയ്തിരുന്നു.
1987-ൽ എസിഎം സോഫ്റ്റ്‌വെയർ സിസ്റ്റംസ് അവാർഡ് നേടുകയും ഫോബ്‌സിന്റെ "ട്വൻ്റി ഹൂ മെറ്റർ" ഇൽ ഇടം നേടുകയും ചെയ്തിരുന്നു.
1996-ൽ പിസി മാഗസിൻ്റെ ലൈഫ് ടൈം അച്ചീവ്‌മെൻ്റ് അവാർഡ് നേടിയ അഡേൽ 1994ൽ അസോസിയേഷൻ ഫോർ കമ്പ്യൂട്ടിംഗ് മെഷിനറിയുടെ ഫെല്ലോ ആയി പ്രഖ്യാപിക്കപ്പെട്ടിരുന്നു.
പാർകിൽ വച്ച് ഗോൾഡ്‌ബെർഗും അവരുടെ സംഘവും ഉത്പാദിപ്പിച്ച പല ആശയങ്ങളും വസ്തുചിത്രമായ പല ഉപപോക്താക്കൾ കാണുന്ന ഇന്റർഫേസുകളുടെയും, കമാന്റ് ലൈൻ ഇന്റർഫേസിൽ നിന്ന് മാറുന്നതിന്റെയും മുന്നോടി ആയിരുന്നു.
സ്റ്റീവ് ജോബ്സ് ഒരിക്കൽ സ്മോൾടോക് (Smalltalk) സിസ്റ്റത്തിന്റെ ഒരു പ്രദർശനം ആവശ്യപ്പെടുകയും, താൻ അത് നിരസിക്കുകയും ചെയ്തതായി ഗോൾഡ്ബർഗ് അവകാശപ്പെട്ടിരുന്നു.
പിന്നീട് മുതിർന്ന ഉദ്യോഗസ്ഥരുടെ നിർദ്ദേശവും ശാഠ്യവും പ്രകാരം അവർ തന്റെ ആശയങ്ങൾ പ്രദർശിപ്പിക്കാൻ തയ്യാറായി.
ആപ്പിൾ കമ്പനി പിന്നീട്‌ ഈ ആശയങ്ങളിൽ പലതും അവരുടെ ആപ്പിൾ മാക്കിന്റോഷ് ഡെസ്ക്ടോപ്പ് എൺവയമെന്റിന്റെ ഉല്പാദനത്തിന് ഉപയോഗിച്ചു.
1988-ഇൽ പാർകിൽ നിന്നും വിടവാങ്ങിയ ഗോൾഡ്ബർഗ്  സ്മോൾടോക് അധിഷ്ഠിത അപ്ലിക്കേഷൻ ഡെവലപ്മെന്റ് ടൂൾസ്  നിർമ്മിക്കുന്ന പാർക്ക്പ്ലേസ് സിസ്റ്റംസ്(ParcPlace Systems) എന്ന പ്രസ്ഥാനം തുടങ്ങി.
1995-ൽ ഡിജിടോകു(Digitalk)മായി ലയിക്കുന്നത് വരെ അവർ പാർക്ക്പ്ലേസ് സിസ്റ്റംസിന്റെ തലപ്പത്ത് തുടർന്നു.
1999-ൽ  ഗോൾഡ്ബർഗ്  നിയോമെട്രോൺ ഇൻക്.
(Neometron Inc.) എന്ന ഇന്റർനെറ്റ് സർവ്വീസ് കമ്പനി തുടങ്ങുകയും, ഗോൾഡ്ബർഗ്  അവിടെ ജോലി ചെയ്തുപോരുകയും ചെയ്യുന്നു.
അമേരിക്കയിലെയും മറ്റും കമ്മ്യൂണിറ്റി കോളേജുകൾക്കുള്ള കമ്പ്യൂട്ടർ സയൻസ്  കോഴ്സുകൾ തയ്യാറാക്കിയും, കമ്പ്യൂട്ടർ സയൻസ്  മേഖലയിൽ ഗവേഷണം നടത്തിയും അവർ സമയം ചെലവാക്കുന്നു.
കോഗ്നിറ്റോ ലേണിംഗ് മീഡിയുടെ(Cognito Learning Media) ബോർഡ് മെമ്പറായും അവർ സേവനം നൽകുന്നു.
കാലിഫോർണിയയിലെ കമ്പ്യൂട്ടർ ഹിസ്റ്ററി മ്യൂസിയത്തിൽ ഗോൾഡ്ബർഗിന്റെ സ്മോൾടോക്കുമായി ബന്ധപ്പെട്ട പ്രസിദ്ധികരണങ്ങളും, റിപ്പോർട്ടുകളും, മറ്റു ദൃശ്യ മാധ്യമങ്ങളും പ്രദർശിപ്പിച്ചിട്ടുണ്ട്.